રાજસ્થાનનાં કેપ્ટન અજિંક્ય રહાણેએ ટોસ જીતીને દિલ્હીની ટીમને બેટીંગ માટે આમંત્રણ આપ્યુ હતુ. જો કે વરસાદ પડતા મેચ મોડી શરૂ થઇ હતી, કારણે મેચ 18-18 ઓવરની કરી દેવામાં આવી હતી. વરસાદ બંધ થતા દિલ્હીની ટીમનાં બેટ્સમેનોએ રનોનો વરસાદ શરૂ કરી દીધો હતો. દિલ્હીની ટીમનાં ત્રણ યુવા બેટ્સમેનો શ્રેયસ ઐયર, ઋષભ પંત, પૃથ્વી શોએ મેદાનની ચારે તરફ તોફાની બેટીંગ કરી દિલ્હીની ટીમને એક મજબુત શરૂઆત આપી હતી. જેમાં પૃથ્વી શોએ માત્ર 25 બોલમાં ચાર ચોક્કા અને ચાર છક્કાની મદદથી 47 રન અને શ્રેયસ ઐયરે 35 બોલમાં ત્રણ ચોક્કા અને ત્રણ છક્કાની મદદથી 50 રન બનાવ્યા હતા, વળી ઋષભ પંતે 29 બોલમાં સાત ચોક્કા અને પાંચ છક્કાની મદદથી 69 રન બનાવ્યા હતા. દિલ્હીની ટીમે 17.1 ઓવરમાં 6 વિકેટનાં નુકસાન પર 196 રન બનાવી દીધા હતા, જો કે ત્યારબાદ વરસાદ શરૂ થઇ ગયો હતો. કારણથી રાજસ્થાનની ટીમને 12 ઓવરમાં 151 રન બનાવવાનો ટાર્ગેટ મળ્યો હતો.